རྗེ་ཙོང་ཁ་པས་སྲོལ་གཏོད་གནང་བའི་ལྷ་ལྡན་སྨོན་ལམ་ཆེན་མོ་ནི།ལོ་རེ་ལས་ལོ་རེར་དགེ་འདུན་འདུས་པ་ཇེ་མང་དུ་འཕེལ་སྟབས་གསོལ་ཇ་དང་བཞེས་ཐུག་སྐོལ་སྣོད་དེ་ལ་གཞིགས་པ་ཞིག་དགོས་པས།རྒྱལ་མཆོག་ལྔ་པ་ཆེན་པོས་བོད་མེ་ལུག་སྤྱི་ལོ་༡༦༦༧ལོ་ལ་ལུང་བཅུ་ཅན་གྱི་ཚོགས་ཁྲོ་གཉིས།དོག་བདེ་ལྷོ་མོས་སུ་བླུགས།ཕྱག་ནས་གཏོར་བས་མཐིལ་དུ་ནོར་བུའི་རི་མོ་རང་བྱོན་དུ་བྱུང་བ་ཞེས་ཟེར་སྲོལ་ཡོད་པ་དེ་ལ་དགེ་འདུན་ཁྲི་གཉིས་ལྷག་ཙམ་གྱི་གསོལ་ཇ་སྐོལ་ཐུབ།ཤིང་རར་ཡོད་པའི་ཁྲོ་ཆེན་གྱི་ཁ་འཁོར་ལ་སྤྱི་ཁྲེ་བདུན་དང་གྲགས་ཆུང་གསུམ།དཔངས་ལ་སྤྱི་ཁྲེ་གཅིག་དང་གྲགས་ཆུང་གཅིགལུང་བཅུ་གཉིས་བཅས།ཁྱམས་རའི་སྒོ་འཕྱོར་ལྷོར་ཡོད་པའི་ཁྲོ་ཆེན་གྱི་ཁ་འཁོར་ལ་སྤྱི་ཁྲེ་བདུན་གྲངས་ཆུང་གཅིགདཔངས་ལ་སྤྱི་ཁྲེ་གཅིགལུང་བཅུ་གཉིས་བཅས་ཡོད་པ་དེ་ནི་བོད་རབ་བྱུང་བཅོ་ལྔ་པའི་ས་ཕག་ལོར་རྒྱལ་བ་སྐུ་ཕྲེང་བཅུ་གསུམ་པ་ངག་དབང་བློ་བཟང་ཐུབ་བསྟན་རྒྱ་མཚོས་སྲིད་དབང་སྐྱོང་གནང་སྐབས་སུ་ཕུལ།ཁྱམས་རའི་སྒོ་འཆོར་གྱི་འགྲམ་དུ་ཡོད་པའི་ཁྲོ་ཆེན་གྱི་འཁོར་ལ་སྤྱི་ཁྲེ་བརྒྱད་དང་གྲངས་ཆུང་བརྒྱད།དཔངས་ལ་སྤྱི་ཁྲེ་གཅིག་དང་གྲངས་ཆུང་ལྔ་ཡོད།སེ་ར་སྟག་སྒོའི་ཚོགས་ཁྲོ་ཆེ་བའི་ཁ་འཁོར་ལ་སྤྱི་ཁྲེ་བདུན་དང་གྲངས་ཆུང་བརྒྱད།དཔངས་ལ་སྤྱི་ཁྲེ་གཅིག་དང་གྲངས་ཆུང་གཅིག་ཙམ།བོད་རབ་བྱུང་བཞི་པའི་ཤིང་སྟག་སྤྱི་ལོ་༡༨༤༩ལོར་རྭ་སྒྲེང་རྒྱལ་ཐོག་དང་པོ་ངག་དབང་ཡེ་ཤེས་ཚུལ་ཁྲིམས་སྐབས་ས་གནས་སྲིད་གཞུང་ནས་ཕུལ།སེ་ར་སྟག་སྒོའི་ལྕགས་ཁྲོའི་ཁ་འཁོར་ལ་སྤྱི་ཁྲེ་བདུན་དང་གྲངས་ཆུང་དགུ་ལྔ།དཔངས་ལ་སྤྱི་ཁྲེ་གཅིག་དང་གྲངས་ཆུང་གཉིས་ཙམ།མཐུག་ཚད་སྤྱི་ཁྲེ་ཀླད་ཀོར་དང་གྲངས་ཆུང་གཉིས་ལྔ་ཡོད།